Diari Oficial de la Generalitat Valenciana


Sumari del DOGV 9911, del 08-08-2024 (2024/8243)

ACORD de 2 d’agost de 2024, del Consell, pel qual s'autoritza la variació de limits per a contraure compromisos de despeses futures en el capítol 2 del programa pressupostari 323B00 “Lluita contra la violència sobre la dona” per als exercicis 2025 i 2026. (VL 16.002.24)
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8243

CVE
:   YGMZ-W-8121-3421

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

D'acord amb el reglament orgànic i funcional de la Vicepresidència i Conselleria de Serveis Socials, Igualtat i Vivenda, el Comissionat per a la lluita contra la violència sobre la dona, és el centre directiu que exercix les funcions previstes en l'ordenament jurídic, en matèria de prevenció i atenció integral a les dones víctimes de violència i als seus fills i filles.

Per al compliment d'estos fins el programa 323B00 «Lluita contra la violència sobre al dona» compta amb una dotació pressupostària en el seu capítol 2 de 26.019.118,00. Tenint en compte la consignació inicial del capítol  2 del citat programa i el que es disposa en l'article 40 de la Llei 1/2015 d'Hisenda Pública, del Sector Públic Instrumental i de Subvencions, així com el límit modificat per a l'exercici 2025 i següents , els límits actuals del capitol 2 del programa 323B00 són:

|  |  |
| --- | --- |
| Anualitat | Importe límit actual |
| 2025 | 72.896.836,19 |
| 2026 | 70.030.906,07 |
| 2027 | 64.708.448,00 |
| 2028 | 76.766.049,00 |

No obstant això, el Comissionat per a la lluita contra la violència sobre la dona, en el seu informe de 10 de juliol de 2024, indica que té previst la tramitació de diversos expedients de contractació, que originen compromisos en exercicis futurs que superen els límits establits en l’article 40 de la Llei 1/2015, tal com es detalla a continuació:

|  |  |  |  |  |  |
| --- | --- | --- | --- | --- | --- |
| *Exercici* | *Gasto*  *compromés* | *Previsió nous contractes* | *Gasto total* | *Límit*  *actual* | *Límit modificat* |
| 2025 | 5.548.138,66 | 22.122.370,32 | 66.447.626,98 | 60.989.948,19 | 51.684.364,98 |
| 2026 | 4.921.504,95 | 33.772.820,94 | 92.426.066,89 | 67.966.065,07 | 06.184.906,89 |
| 2027 | 1.508.532,77 | 7.301.654,52 | 8.810.187,29 | 49.564.111,00 |  |

  

Les noves licitacions han d'ajustar-se a la normativa actual, tenint en compte l'increment de personal en els centres i dels costos salarials d'este personal, la qual cosa comporta un augment del preu del contracte. Així doncs, a la vista d'adaptar la prestació del servici als nous mandats legals, es justifica l'augment del pressupost del contracte administratiu de servicis per a la gestió integral de la xarxa centres dona i dels centres residencials, en les anualitats 2025 i 2026, pels imports referenciats.

Per tot això, en virtut del que s'establix en l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, procedix elevar al Consell, previ informe de la Intervenció Delegada i a proposta de la persona titular de la Conselleria d'Hisenda, Economia i Administració Pública, respecte del capítol 2 del programa pressupostari 323B00 «Lluita contra la violència sobre la dona».

En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la Conselleria d'Hisenda, Economia i Administració Pública, el Consell

ACORDA

*Primer i únic*

Autoritzar l'ampliació del límit quantitatiu que establix l'article 40.3 de la Llei 1/2015 de 6 de febrer, de la Generalitat, d'Hisenda Pública, del Sector Públic Instrumental i de Subvencions, per a assumir compromisos de gasto, amb càrrec al programa pressupostari 323B00 «Lluita contra la violència sobre la dona» per als exercicis 2025 i 2026, fixant-se com a límit les quantitats següents:

|  |  |  |
| --- | --- | --- |
| *Anualitat* | *Límit inicial* | *Límit modificat* |
| 2025 | 80.776.422,19 | 12.348.087,98 |
| 2026 | 52.507.866,07 | 11.062.461,89 |

  
  

Ontinyent, 2 d'agost de 2024

Susana Camarero Benítez

Consellera secretària